Diari Oficial de la Generalitat Valenciana


Sumari del DOGV 9704, del 16-10-2023 (2023/10961)

RESOLUCIÓ de 5 d'octubre de 2023, de la Direcció General de Treball, Cooperativisme i Seguretat Laboral, per la qual es resol la concessió de les subvencions previstes en la Resolució de 4 d'abril de 2023, de la Direcció General de Treball, Benestar i Seguretat Laboral (actual Direcció General de Treball, Cooperativisme i Seguretat Laboral), per la qual es convoquen ajudes destinades a l'establiment d'incentius per a la reducció de la jornada laboral a quatre dies o trenta-dues hores setmanals i a la millora de la productivitat en les empreses amb centres de treball situats a la Comunitat Valenciana, que es corresponen amb el primer any d'aplicació dels projectes subvencionables, per a l'exercici 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9704

Data del DOGV
:   16-10-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/10585


Data del document
:   05-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 5 d'octubre de 2023, de la Direcció General de Treball, Cooperativisme i Seguretat Laboral, per la qual es resol la concessió de les subvencions previstes en la Resolució de 4 d'abril de 2023, de la Direcció General de Treball, Benestar i Seguretat Laboral (actual Direcció General de Treball, Cooperativisme i Seguretat Laboral), per la qual es convoquen ajudes destinades a l'establiment d'incentius per a la reducció de la jornada laboral a quatre dies o trenta-dues hores setmanals i a la millora de la productivitat en les empreses amb centres de treball situats a la Comunitat Valenciana, que es corresponen amb el primer any d'aplicació dels projectes subvencionables, per a l'exercici 2023. [2023/10098]  
Atenent l'Ordre 7/2022, de 16 de juny, de la Conselleria d'Economia Sostenible, Sectors Productius, Comerç i Treball, que aprova les bases reguladores i estableix el procediment de concessió de les ajudes per a la reducció de la jornada laboral a quatre dies o trenta-dues hores setmanals i per a la millora de la productivitat en les empreses valencianes (DOGV 9372, 30.06.2022), d'ara en avant bases reguladores.  
Vista la Resolució de 4 d'abril de 2023, de la Direcció General de Treball, Benestar i Seguretat Laboral, per la qual es convoquen ajudes destinades a l'establiment d'incentius per a la reducció de la jornada laboral a quatre dies o trenta-dues hores setmanals i a la millora de la productivitat en les empreses amb centres de treball situats a la Comunitat Valenciana, que es corresponen amb el primer any d'aplicació dels projectes subvencionables, per a l'exercici 2023 (DOGV 9570, 06.04.2023).  
Estudiades les sol·licituds rebudes, la comissió de valoració, en la reunió de data 20 de setembre de 2023, formula la proposta de resolució de concessió motivada i elabora l'informe d'avaluació de sol·licituds presentades, que inclou les puntuacions adjudicades per l'IVACE a cada projecte, de conformitat amb el que es disposa en las bases 10 i 11 de les bases reguladores.  
En la tramitació d'aquest procediment s'ha tingut en compte, així mateix, el que s'estableix en l'article 164 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i les Bases 2 i 10.  
Atenent els resolcs cinqué i sisé de la resolució de convocatòria, específicament la convocatòria per a 2023 contempla dos tipus de projectes subvencionables:  
a) Nous projectes que es presenten pel primer any de compromís empresarial de reducció de la jornada laboral ordinària a temps complet aplicable al centre de treball, que haurà de consistir en una reducció mínima del 20 per cent de la jornada en còmput setmanal quan la jornada ordinària siga equivalent a quaranta hores setmanals. Si en el moment de sol·licitud de l'ajuda l'empresa té implantada una jornada en còmput setmanal inferior a les quaranta hores, el compromís empresarial serà de reducció a trenta-dues hores setmanals.  
b) Projectes que estiguen en el seu segon any de compromís empresarial de reducció de la jornada laboral ordinària perquè van obtindre l'any 2022 una resolució de concessió favorable al projecte presentat en la convocatòria de 2022, i que, només i exclusivament, incorporen addicionalment al projecte alguna persona treballadora que no estiguera inclosa en el pla elaborat en l'exercici anterior.  
De conformitat amb el que s'estableix en la base 6.1.a de les bases reguladores, atés que les empreses que resulten beneficiàries de la subvenció ho seran pel primer any d'aplicació del Pla de reducció de la jornada laboral i millora de la productivitat, els imports de les ajudes seran de 5.492,19 euros per cada persona treballadora amb contracte indefinit a temps complet incorporada al Pla de reducció de la jornada laboral.  
  
El pressupost global del programa es distribuirà en els trams i termes previstos en la base 7 de les bases reguladores, segons la qual, si no s'ha presentat cap empresa de més de 50 treballadors (apartat c, el pressupost total quedarà distribuït a parts iguals entre les empreses incloses en els apartats a) i b).  
Vistos els antecedents exposats, i en aplicació del que es disposa en l'article 160.4 de la Llei 1/2015, de 6 de febrer d'hisenda pública, del sector públic instrumental i de subvencions, i en l'article 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i en virtut de la competència per a resoldre les sol·licituds presentades establida en la base 12 de les bases reguladores d'aquestes subvencions, resolc:  
  
  
Primer  
Concedir les subvencions destinades a l'establiment d'incentius per a la reducció de la jornada laboral a quatre dies o trenta-dues hores setmanals i a la millora de la productivitat en les empreses amb centres de treball situats a la Comunitat Valenciana, amb càrrec a la línia de subvenció S0566000 del capítol IV, del programa 315.10, «Condicions de treball i administració de les relacions laborals», del pressupost de la Generalitat per a l'exercici 2023, aplicació pressupostària 96.15.30.38223.366.62, per un import total de 790.875,36 euros, el 30 % per a l'exercici 2023 (237.262,61 euros), quedant per a l'exercici 2024 el 70 % restant (553.612,74 euros), a las entitats sol·licitants i pels imports que s'indiquen en l'annex I d'aquesta resolució, amb les condicions que s'estableixen en la present resolució de concessió, en la convocatòria respectiva i en les bases reguladores i que es reflecteixen en l'esmentat annex I.  
  
Segon  
Denegar les sol·licituds d'ajuda que figuren en l'annex II d'aquesta resolució per les causes que s'hi expliciten, i acordar l'arxivament dels expedients relacionats.  
  
Tercer  
Les entitats beneficiàries d'aquestes subvencions hauran de complir les obligacions establides en l'article 14 de la Llei 38/2003, general de subvencions, així com en les bases 16 i 25 de las bases reguladores.  
  
  
Quart  
L'abonament de la subvenció anual s'efectuarà a les empreses beneficiàries de la manera següent: un avançament del 30 % de l'import de la subvenció anual en el termini d'un mes a partir de la data de notificació de la present resolució de concessió, prèvia sol·licitud de l'empresa beneficiària acompanyada d'una garantia o justificació de l'exoneració en els termes assenyalats en la base 14; el 70 % restant quan finalitze el termini d'un any des que es va iniciar el Pla de reducció de la jornada laboral i millora de la productivitat de l'empresa, una vegada s'haja justificat el compliment de la realització de l'acció subvencionada.  
  
  
Cinqué  
De conformitat amb el que s'estableix en la base 15 de les bases reguladores i en l'apartat tretzé de la resolució de convocatòria, la justificació de l'ajuda s'haurà d'efectuar durant els quinze dies següents a aquell en què finalitze el termini d'un any des de la data de la publicació de la present resolució de concessió de l'ajuda i en la forma determinada en la base esmentada.  
D'acord amb el que es preveu en l'article 72 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i tenint en compte l'objecte i la naturalesa de la subvenció instrumentada a través de la present subvenció, l'aplicació del seu import serà justificada per l'entitat beneficiària mitjançant la presentació del compte justificatiu. L'entitat beneficiària haurà de presentar una memòria d'actuació justificativa del compliment de les condicions imposades en la present resolució de concessió de la subvenció, amb la indicació de les activitats realitzades i dels resultats obtinguts, de les actuacions, de les persones treballadores que s'han beneficiat de la reducció de la jornada laboral, de la incidència en l'increment de la productivitat de l'empresa, així com de la plantilla de persones treballadores de l'empresa en el moment de la concessió de l'ajuda i en el moment de la justificació d'aquesta, adjuntant-hi els documents justificatius que acrediten el compliment del que s'indica en l'esmentada memòria d'actuació.  
En la memòria esmentada hauran d'acreditar de manera fefaent l'increment o millora de la productivitat facilitant les dades econòmiques i de producció oportunes i referides al moment previ i posterior a la posada en marxa del pla.  
La presentació d'aquesta justificació i memòria es farà de manera electrònica a través del procediment següent:   
https://www.gva.es/va/inicio/procedimientos'id\_proc=15910  
  
  
Sisé  
Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions i ajudes atorgades per altres administracions o ens públics o privats, nacionals o internacionals, podran donar lloc a la modificació de la resolució de concessió, d'acord amb el que s'estableix en l'article 19.4 de la Llei 38/2003, general de subvencions.  
  
Seté  
1. D'acord amb el que s'estableix en la base 17 de les bases reguladores, donaran lloc a l'obligació de reintegrar, totalment o parcialment, les quantitats percebudes anualment, així com a l'exigència de l'interés de demora des de la data del pagament de la subvenció fins que s'acorde la procedència del reintegrament d'aquesta, els casos previstos en l'article 37 de la Llei 38/2003. En particular, serà procedent el reintegrament total de l'ajuda en els supòsits següents:  
a) Quan l'empresa incomplisca el compromís de reducció mínima del 20 per cent de la jornada en còmput setmanal durant l'any de vigència d'aquest, si la seua jornada ordinària de treball era prèviament de 40 hores setmanals.  
b) Quan l'empresa incomplisca el compromís de reducció de la jornada a 32 hores setmanals, si la seua jornada ordinària de treball era prèviament inferior a 40 hores setmanals.  
c) Quan en la fase de justificació de l'ajuda l'informe de l'IVACE advertisca que l'empresa no ha acreditat l'increment o la millora de la productivitat.  
2. En cas que l'empresa no haja procedit a la substitució assenyalada en el paràgraf tercer de la base 5 de las bases reguladores, s'aplicarà el criteri de proporcionalitat, amb el reintegrament parcial de l'ajuda concedida segons el temps de manteniment que quede per completar si l'extinció de la relació laboral de la persona treballadora s'ha produït per baixa voluntària, discapacitat sobrevinguda, mort o acomiadament disciplinari o per causes objectives no declarat improcedent.  
  
3. El procediment de reintegrament l'iniciarà la direcció general competent en matèria de treball, i seguirà les disposicions generals establides en la Llei 39/2015, d'1 d'octubre, del procediment administratiu comú de les administracions públiques, amb les especialitats contingudes en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
  
Huité  
La present resolució es notificarà a les entitats beneficiàries mitjançant la seua publicació en la pàgina web de la Conselleria d'Educació, Universitats i Ocupació, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. Així mateix, es publicarà en el Diari Oficial de la Generalitat Valenciana i en la Base de Dades Nacional de Subvencions, en compliment del que s'estableix sobre publicitat de subvencions concedides en la Llei general de subvencions.  
  
Contra la present resolució, que posa fi a la via administrativa, podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant del mateix òrgan que l'ha dictada, en el termini d'un mes a comptar des de l'endemà de publicar-se. O bé, directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de publicar-se, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 d'octubre de 2023.- El director general de Treball, Cooperativisme i Seguretat Laboral: Andrés Lluch Figueres.